28/10/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 10 de outubro de 2022 da X. T. da Coruña, se somete a IP a solicitude de autorización admtva. previa, construción e DUP da instalación de distribución eléctrica no concello de Santiago de Compostela (expte.-e.: IN407A2022/258-1)

Acordo do 10 de outubro de 2022 da Xefatura Territorial da Coruña, polo que se somete a información pública a solicitude de autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Santiago de Compostela (expediente: IN407A 2022/258-1). Expediente: IN407A 2022/258-1. Solicitante: UFD Distribución Electricidad, SA. Denominación: LMTS, CT e RBT Baleixas. Termo municipal: Santiago de Compostela.1. Características técnicas: - Centro de transformación prefabricado de formigón, compacto de manobra exterior, de 250 kVA de potencia, relación de transformación de 20.000/400 V e configuración de celas 2L+1P, a instalar no lugar de Baleixas (parcela con referencia catastral 002000100NH34D0000PW) - Liña eléctrica de media tensión soterrada, a 20 kV, de 2 x 395 metros de lonxitude en condutor tipo RHZ1-2OL 12/20 KV 3(1 x 240 mm² Al), coa orixe e remate en arqueta proxectada nas proximidades do cruce das rúas Vixoi e Pedrosiño sobre a LMT SNT-839 (Expediente IN407A 2016/2297-1) tras entrar e saír no CT proxectado. - Dúas liñas soterradas de baixa tensión, S1 de 90 metros de lonxitude e S2 de 305 metros de lonxitude, en condutor tipo XZ1 0,6/1 kV 4(1 x 240 mm2 Al), coa orixe no CT proxectado e remate nos acoplamentos coa rede de baixa tensión existente a realizar no apoio HV-630/11 (Punto D do plano MANIOBRAS ELÉCTRICAS 03) e no apoio HV-1000/10 (Punto E do plano MANIOBRAS ELÉCTRICAS 01). 1. Lexislación de aplicación: - Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). - Lei 40/2015, do 1 de outubro, de réxime xurídico do sector público (BOE nº 236, do 02/10/2015). - Lei 24/2013, do 26 de decembro, do sector eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE nº 310, do 27/12/2000). - Resolución do 19 de febreiro de 2014, da Consellería de Economía e Industria, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG nº 54, do 19/03/2014). - Lei do 16 de decembro de 1954, sobre expropiación forzosa (BOE nº 351, do 17/12/1954). - Decreto do 26 de abril de 1957 polo que se aproba o Regulamento da Lei de expropiación forzosa (BOE nº 160, do 20/06/1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. A documentación estará á disposición das persoas interesadas nas dependencias da Sección de Enerxía da Xefatura Territorial da Vicepresidencia Primeira e Consellería de Economía, industria e Innovación da Coruña, (rúa Vicente Ferrer, núm.2, 2º andar, 15071 A Coruña, das 9.00 ás 14.00 horas, de luns a venres, así como no Concello. Isto faise público para coñecemento xeral e particular das persoas propietarias dos predios que figuran na relación anexa a este acordo e das persoas titulares de dereitos reais ou intereses económicos, sobre os bens afectados que fosen omitidos. Poderán examinar a documentación técnica, e de ser o caso, achegar as alegacións ou observacións que consideren axeitadas no prazo de 30 días, contados a partires do día seguinte ao da derradeira publicación deste acordo. Ademais, poderase consultar no portal web da Vicepresidencia Primeira e Consellería de Economía, Industria e Innovación: https://edicionportais.xunta.es/web/portal-cei-2014/transparencia/informacion-publica/en-tramitacion/instalacions-electricas-distribucion-e-transporte. A Coruña, a 10 de outubro de 2022 Isidoro Martínez Arca Xefe territorial da Coruña Termo municipal de Santiago de Compostela Nº predio: 1 Ref. Catastral: 002000100NH34D0000PW Paraxe: Elisa Carolina Amblar Ontin. Cultivo: Rústico. Propietario: Herdeiros de Soulaimane Gagliardi Vinsac (Mariana Veronica Urrutia Sanso e Jesus Melchor Erdmann Berrar) Afección solo en pleno dominio: - Centro transformación máis acceso: 23,63 m².